ยินดีต้อนรับสู่อากาปุลโกแสนสวย
ครับ สวยกับผีสิเนี่ย
เรามาที่นี่ทำไมกัน
ลุงโตมาโดยมีที่นี่เป็นสนามเด็กเล่น
เมโมกับลุงมาเล่นที่นี่บ่อยมาก
เรามักจะได้… เรียกว่าอะไรนะ
- บาดทะยักเหรอ - ปลากะพง
อีกอย่างนะ เรื่องราวของลุงต่อไปนี้ ลุงจะใช้ท่าจอดเรือนี่เป็นคำเปรียบเปรย
คำเปรียบเปรย ว้าว น่าตื่นเต้นมาก
ใช่ไหมล่ะ ลุงว่าคำเปรียบเปรยดีๆ มันน่าดึงดูดใจมาก
ต่อนะ คืนวันวาเลนไทน์ ลุงกลับบ้านมาหลังจากไปเจออิซาเบล
ที่จดหมายของโรเบร์ตาถูกวางไว้เกลื่อน
แปลได้อย่างเดียว
แม่ลุงเจอจดหมาย และรู้ความลับของน้องสาวลุงแล้ว
ไม่ต้องพูดอะไร
แค่ฟังก็พอ
ฉันรู้ว่าเธอเศร้า
แต่ทุกอย่างจะต้องเรียบร้อย
ฉันอยู่ข้างเธอเสมอนะ
ฉันรักเธอ
งู้ย ฉันก็รักนายเหมือนกัน
เกิดอะไรขึ้น
ซาร่าอยู่ไหน
เขาคงอยู่กับโรเบร์ตา "แฟนเก่า" ของแกมั้ง
แม่ ผมอธิบายได้…
อ้อ ไม่ต้องห่วง
น้องแกอธิบายมาทุกอย่างแล้ว
เขาบอกด้วยว่าเขาเกลียดแม่
เห็นได้ชัดว่าการที่แม่อยากให้ลูกๆ สมบูรณ์แบบ มันคือเรื่องผิด
แล้วแม่บอกอะไรน้องล่ะ
เราต้องคุยกันเรื่องนี้ ในฐานะครอบครัว
ฉันก็บอกเธอแบบนี้เป๊ะ
แต่พูดเบาๆ และอึกอักอีกนิดหน่อย
จริงๆ ฉันคิดในใจมากกว่า
นายอาจจะไม่รู้จักฉันด้านนี้
แต่ฉันไม่ชอบการเผชิญหน้า
- ขอโทษที - แม่ไม่มีอะไรจะพูดกับซาร่า
จนกว่าเขาจะมาขอโทษแม่
เขาคิดว่าจะอาละวาดแล้วสะบัดก้นหนีได้งั้นเหรอ
ไม่ละ
พอเขากลับมา
เขาจะได้เห็นว่าแม่โยนทิ้งทุกอย่าง
ที่ทำให้เขาเบี่ยงเบนไปใช้วิถีชีวิตแบบนั้น
แม่ มันไม่ใช่วิถีชีวิต…
ต้องโยนเครื่องเล่นแผ่นเสียงนี่ทิ้งด้วย
ใครจะไปรู้ว่าเธอ
ฟังเพลงพรรค์ไหนบ้าง
เอาสิ ความคิดเข้าท่า
เฮ้ เครื่องเล่นแผ่นเสียงของคุณ เพิ่งพังไม่ใช่เหรอ
เอ้อ รู้อะไรไหม…
ผมว่าน่าจะใช่นะ
เฮ้ มันไม่ควรมาอยู่ตรงนั้น
ขอบคุณ
ขอโทษที
นี่เธอ…
เธอคือน้องของแม็กซิโมใช่ไหม
เดี๋ยวนะ… เธอนอนตรงนี้เหรอ
หวัดดี
แม็กซิโม ทำอะไรหายรึเปล่า อย่างน้องสาวคุณน่ะ
ซาร่า
เธอเข้ามาในรีสอร์ตได้ไง
ฉันรอจนยามไปเข้าห้องน้ำ
แล้วก็เดินเข้ามา
กระเพาะปัสสาวะอันน้อยของกีเญร์โม เล่นงานอีกแล้วสินะ
แม่บอกฉันแล้วว่าเกิดอะไรขึ้น เสียใจด้วยนะ
เราต้องคุยเรื่องนี้กันในฐานะครอบครัว
ฉันไม่มีอะไรจะพูดกับแม่
จนกว่าแม่จะมาขอโทษฉัน
ฉันไม่รู้ว่าฉันจะทำไงต่อไป
แต่ฉันไม่กลับบ้านแน่
คือว่าน้องกับแม่ผมทะเลาะกัน
และผมอยากรู้ว่า…
เธอถามแล้วล่ะ เธออยู่ที่นี่ไม่ได้…
ฮูเลีย ขอร้องล่ะ
เธอไม่มีที่ไปแล้ว
เธอไม่มีงาน ไม่มีเงิน และอายุแค่ 16 เอง
ย่าง 17 ปีแล้ว
โอเค ก็ได้ พอมีห้องที่ปีกทิศเหนือว่างอยู่
แต่พวกเขาจะเริ่มปรับปรุงพรุ่งนี้
เธออยู่ที่นี่ได้แค่หนึ่งคืนแม็กซิมัม
ผมชื่อแม็กซิโมต่างหาก ขอบคุณนะ คุณแจ๋วที่สุดเลย
เฮ้
เธอโชคดีนะเนี่ย…
ห้องเดียวที่ว่างวันนี้คือห้องสวีท
ขอบคุณค่ะ แต่ฉันไม่ต้องการอะไรมากหรอก
เหลือเชื่อจริงๆ ที่ทุนนิยมพยายามเกลี้ยกล่อมเรา
ให้เชื่อว่าเราต้องการของหรูหรา
จุดยืนของฉันเรื่องนี้ยังเหมือนเดิม…
ต๊าชมากแม่
ว้าว
ลุงกังวลเรื่องครอบครัว
แต่ลุงรู้ว่ามีคนนึงที่ทำให้ลุงอารมณ์ดีขึ้นได้เสมอ
สุขสันต์วันครบรอบปีที่ 30 นะครับ คุณและคุณนายเนลลี่
ขอให้วันของคุณมีแต่ความสุข ผมตื่นเต้นแทนพวกคุณสุดๆ เลยครับ
โอเค อาจจะไม่เสมอไป
เป็นอะไรไป
ฉันคิดถึงลอเรนามากจนปวดหัวใจไปหมด
ผ่านมานานจนฉันเริ่มจะลืมหน้าเธอแล้ว
นายเพิ่งบอกลาลอเรนาเมื่อคืนนี้เอง
รู้แล้ว แต่มันเหมือนผ่านมาสองคืนแล้วนี่นา
โอ้โฮ ดูนี่สิ
ฮูโก ซานเชซมาเที่ยวที่นี่เหรอ
นักบอลคนโปรดของฉันเลย
เจ๋งชะมัด
ลองนึกภาพว่าได้เจอเขาสิ
เมโม ฉันจะไม่ปล่อยให้นายอมทุกข์เรื่องลอเรนา
นายทำให้ฉันอารมณ์ดีขึ้นนับครั้งไม่ถ้วน
คืนนี้ฉันจะเป็นเมโมให้นายเอง
- นายจะเป็นฉันให้ฉันเหรอ - ใช่
ฉันจะทำทุกอย่างที่นายทำเพื่อฉันเวลาฉันเศร้า
อย่างการพูดว่า "นายทำได้ทุกอย่าง นายคือแม็กซิโม กาญาร์โด"
ถูกเผง เว้นแต่ว่าฉันจะพูดชื่อนายแทนชื่อฉันเอง
เป็นการปรับเปลี่ยนที่ฉลาดสุดๆ
แล้วเราจะทำไงกันดี
เราจะไปหาฮูโก ซานเชซกัน
ทุกครั้งที่เขามาที่นี่ เขาจะไปเที่ยวคลับในลา คอสเตราที่ชื่อบีชเบบี้
นั่นคือที่ที่เราจะไปกันคืนนี้
คืนออกแรดของหนุ่มๆ
อ๊ะ แต่คืนนี้ฉันต้องทำอะไรสักอย่างกับอิซาเบล
คืนออกแรดของหนุ่มๆ กับอิซาเบล
คืนออกแรดของหนุ่มๆ กับอิซาเบลเนอะ
แชด มีอะไรให้ช่วยไหม
ขอโทษที่มารบกวนครับ แต่ผมมีเรื่องลำบากใจมาขอให้ช่วย
พระเจ้าทำไมต้องลงโทษลูกด้วย
แน่นอน ต้องการอะไรเหรอ
ผมจองคิวดีเจคนโปรดของผม สำหรับงานแต่งของเราแล้ว
แต่เขาเพิ่งยกเลิกนัด
ฮูเลียเลยจองวงดนตรีซัลซาแทน แต่ผมเต้นซัลซาไม่เป็น
เพราะงั้น…
ไม่แน่ว่า…
เป็นฉันจะลองไปถามเบโตดู
ครับ ตลกดี เพราะผมเพิ่งไปถามเบโต และเขาบอกให้ผมมาถามคุณ
- ตลกดีเนอะ - ครับ
- ลองถามเฮกเตอร์ดู - ผมถามเฮกเตอร์แล้ว เขาก็บอกว่า… คุณ
นายได้ลองถาม…
ทุกคนบอกว่า คุณคือคนที่เต้นเก่งที่สุดในลาส โคลินาส
พระเจ้าทำไมลงโทษลูกแบบนี้ล่ะครับ
คืนนี้ฉันจะให้บทเรียนนายอย่างนึง
แต่ก่อนอื่น ฉันอยากให้นายล้างรถฉันก่อน
ผมเคยดูเรื่อง "คาราเต้ คิด" ผมจะได้…
ผมจะได้เรียนท่าเต้นจากการล้างรถใช่ไหม
เปล่า มันจะทำให้รถฉันสะอาดต่างหาก
ฉันไม่ทำเรื่องพรรค์นี้ให้ฟรีๆ หรอกนะ
เฮ้ แม่ครับ
ผมกลับบ้านมาเปลี่ยนชุด ผมจะไม่กินมื้อเย็นที่บ้าน…
แม่ทำอะไรเนี่ย ดูเหมือนห้องให้แม่ชีมานอนร้องไห้เลย
งั้นก็ดีสิ
พอซาร่ากลับมาบ้าน
แม่อยากให้เขาสนใจแค่การขอให้พระเยซูอภัย
ใช่พระเยซูที่ไหนกัน นั่นแบร์รี กิบบ์จากวงบีจีส์
พวกเขาเอามาขายหน้าโบสถ์นี่ แม่ก็นึกว่าใช่
นี่ผมสารภาพความลับที่ดำมืดที่สุดของผม ให้บีจีส์ฟังเหรอเนี่ย
ผมอยู่ที่นี่ไม่ได้ มันไม่รู้สึก เหมือนเป็นห้องของซาร่าด้วยซ้ำ
เห็นแล้วเศร้าใจจริงๆ
เราทำเกินไปรึเปล่า
เราไม่น่าโยนของของเขาทิ้งเลย
อันที่จริงผมไม่ได้โยนอะไรทิ้ง
ผมเอาทุกอย่างใส่ลังไว้ที่อะพาร์ตเมนต์ผม เผื่อไว้น่ะ
จริงเหรอ เราเปลี่ยนห้อง ให้กลับมาเป็นเหมือนเดิมได้ใช่ไหม
ขอบคุณนะ
โอเค รีบทำกันเถอะ เขาอาจจะกลับบ้านมาเร็วๆ นี้ก็ได้
ขอบคุณนะ
ซาร่าที่น่าสงสาร เขาคงรู้สึกแย่มากๆ ที่ไม่มีแม่อยู่ด้วย
ฮิวโก ในยุค 1980 น่ะ
ไม่มีที่ไหนเทียบได้ กับการเที่ยวกลางคืนในอากาปุลโก
คนดังๆ ที่ร่ำรวยมาจากเม็กซิโกซิตี เพื่อปาร์ตี้ที่นี่ตลอดสุดสัปดาห์
ลุงไม่รู้เลยว่าลุงจะเข้าไปได้ไหม
แต่ลุงต้องทำให้เมโมรู้สึกดีขึ้น ลุงเลยต้องลองดู
ขอบคุณที่ชวนฉันมานะหนุ่มๆ
หวังว่าเราจะได้เจอนักบอลคนนั้นที่ฉันไม่ได้สนใจ
ฉันชอบเธอแฮะ เธอตลกดี
นายสองคนเข้าไม่ได้
แต่เรามากับเธอนะ
ฉันไม่สน พวกนายเข้าไม่ได้
แห้วซะแล้ว เรากลับกันดีกว่ามั้ง
พรุ่งนี้เราต้องลุยงานหนักที่ลาส โคลินาสด้วย
เดี๋ยว พวกนายทำงานที่ลาส โคลินาสเหรอ
คราวหน้าก็รีบบอกสิ
เดี๋ยวนะ เป็นไปไม่ได้
จริงนะ ฮิวโก มันเป็นไปแล้ว
กลายเป็นว่าการทำงานที่ลาส โคลินาส
ทำให้เราเป็นส่วนหนึ่ง ของชุมชนคนทำงานให้บริการระดับไฮเอนด์
เราทุกคนคอยดูแลกันและกัน
นายรู้จักไอ้พวกเวรในคลับแบบนี้
ที่ชอบลัดคิว
และคิดว่าตัวเองดีเด่กว่าชาวบ้านไหม
คืนนี้เราเป็นไอ้เวรพวกนั้นแหละ
ฉันไปดูมาทั่วร้านแล้ว ไม่มีแววของฮูโก ซานเชซเลย
ไม่เป็นไร นี่ยังหัวค่ำอยู่ เราจะทำให้นายได้สนุกสุดๆ ไปเลย เมโม
หาอะไรดื่มรอกันเถอะ
เดี๋ยว ฉันอยากลองอะไรหน่อย
หวัดดีครับ เราทำงานที่ลาส โคลินาส
ที่ลาส โคลินาสเหรอ
ใครก็ตามที่ทำงานที่นั่นคือเพื่อนเรา
คืนนี้ดื่มฟรีไปเลย
หนึ่ง สอง สาม
หนึ่ง สอง สาม หนึ่ง สอง สาม
- หนึ่ง สอง สาม - ช้าลงหน่อย
หนึ่ง สอง สาม หนึ่ง สอง สาม
- หนึ่ง สอง สาม แชด - คุณทำผมเจ็บนะ
มันง่ายจะตาย
- หนึ่ง สอง สาม - ผมก็ทำอยู่นี่ไง หนึ่ง สอง สาม
นายต้องผ่อนคลายหน่อย
ผมพยายามอยู่ แต่คุณน่ากลัวนี่นา
ปัญหาของนายคือนายไม่ได้เป็นคนนำ นายเป็นคนตาม
ผมตามเพราะผมไม่รู้ว่าต้องไปทางไหนไง
นายตามเพราะนายรู้สึกไม่มั่นคงต่างหาก
นายต้องมีความมั่นใจในการก้าวขากว่านี้ มั่นใจในตัวเอง
เป็นคนนำให้ได้
ผมยินดีนำ ผมแค่ต้องการใครสักคนที่เก่งกว่าผม มาสอนผมว่าต้องทำยังไง
แบบนั้นน่ะเรียกว่าตาม
มาลองอีกที
ให้ตายสิ
คืนนี้สนุกจัง
ขอบใจมากนะทุกคน
เรากลับบ้านกันดีไหม
กลับบ้านเหรอ ไม่ได้ เราต้องรอฮูโก ซานเชซต่อไป
เสียงอะไรน่ะ
ไม่รู้ แต่ว่า…
ฟังดูแล้ว มันเหมือนมาจาก…
อนาคต
เหมือนกับว่าอีกหลายปีต่อจากนี้
มีคนกำลังเล่าเรื่องราวของช่วงเวลานี้อยู่
แต่หลานชายไร้มารยาทของเขา ไม่ปิดเสียงโทรศัพท์…
โอเค รู้แล้ว ผมขอโทษ
เฮ้ แม่ครับ
เฮ้ ลูกลืมส่งข้อความหาแม่ตอนไปถึงที่นู่น
ขอโทษครับ ลุงแม็กซิโมเพิ่งบอกผม
เรื่องที่แม่เคยทะเลาะกับคุณยายซะใหญ่โต
และใช้ชีวิตแสนสบายอยู่ที่รีสอร์ตวันนึง
ลุงของลูกไม่เคยเล่าเรื่องตามความจริงเลย
เฮ้ย บางทีฉันก็เล่าตามจริงนะ
ใช่ แม่สนุกตอนอยู่รีสอร์ตก็จริง แต่แม่ก็มีเรื่องให้คิดเยอะมาก
อันที่จริงตอนแม่อยู่ที่นั่น มีส่วนนึงที่แม่ไม่เคยบอกใครมาก่อน
คืองี้ แม่เอาแต่คิดวนอยู่ในหัว ถึงเรื่องที่แม่ทะเลาะกับคุณยาย
และคุณยายถามว่า แม่แน่ใจได้ไงว่าแม่ไม่ได้ชอบผู้ชาย
ถ้าแม่ไม่เคยลองมาก่อน
คุณยายคิดถูกรึเปล่านะ มันเป็นแค่ความชอบชั่วคราวไหม
และการได้เจอผู้ชายที่ใช่ จะทำให้แม่เปลี่ยนใจไหม
นั่นคือตอนที่แม่ตัดสินใจว่า ถ้าจะมีสถานที่นึงให้เจอผู้ชายสักคนละก็
ที่นั่นคือลาส โคลินาสนี่แหละ
ไงจ๊ะ มามาซิตา
- แหวะ! - แหวะ!
ขอโทษที่เธอต้องเห็นอะไรแบบนั้น บางทีผู้ชายก็น่าขยะแขยง
จริงด้วย ยังไม่เจอคนไหนที่เป็นข้อยกเว้นเลย
งั้นฉันขอแนะนำตัวเองก่อน
ฉันชื่อแดเนียล
ลูกความโทรมา เดี๋ยวแม่โทรกลับนะ
เดี๋ยวสิ เฮ้ เฮ้ๆ
ใครกันแน่เป็นคนเล่าเรื่องที่ใช้ไม่ได้
ยังไงก็เถอะ กลับไปต่อที่คลับ…
ทำไมเราไม่กลับไปที่ร้านอาหาร แล้วกินมื้อดึกกันล่ะ
เอาสิ ฉันอาจจะใช้โทรศัพท์ของร้าน โทรหาลอเรนาด้วยก็ได้
ฉันมั่นใจว่าเธอยังไม่นอน
ไม่ได้ ฉันต้องช่วยนาย จำได้ไหม
งั้น… ฉันต้องไม่โทรหาลอเรนา นายจะได้มีเวลาช่วยฉัน
ให้รู้สึกดีขึ้นจากการคิดถึงลอเรนาใช่ไหม
ถูกเผง ตอนนี้ฉันเป็นเมโมให้นายอยู่
ฉันรู้ ฉันแค่ไม่แน่ใจที่นายเป็นฉันให้ฉัน มันเหมือนกับที่ฉันเป็นฉันให้นาย
ทุกอย่างโอเคไหม แม็กซิโม
แหงอยู่แล้ว
เราจะยอมแพ้ไม่ได้
อือ แต่ฉันยอมแพ้ เจอกันพรุ่งนี้นะ
โอเค กลับมาแล้ว แม่เล่าถึงไหนแล้วนะ
เฮ้ย เธอจะมาขัดจังหวะฉันไม่ได้ ฮิวโกอยากฟังเรื่องของฉัน
ล้อเล่นรึเปล่า แม่ผมเคยแอ๊วผู้ชายนะ
ผมอยากรู้ว่าเกิดอะไรขึ้น
หักหลังกันนี่หว่า
แดเนียลกับแม่ใช้เวลาด้วยกันทั้งวัน
เขาทั้งฉลาด ตลก และเขาเห็นด้วยกับแม่ ในทุกๆ อย่างที่แม่สนใจเลย
ฉันแค่รู้สึกว่าแม่ที่อยู่บ้าน ควรได้รับเงินอุดหนุนเหมือนกัน
ใช่
ในเรื่อง "รุ่งอรุณแห่งความตาย" พวกเขาวิ่งหนีซอมบี้
แต่ฆาตกรตัวจริงในหนังคือระบอบทุนนิยม
ใช่
พอสซัมดูเหมือนปีศาจตัวจิ๋ว และฉันเกลียดพวกมัน
ใช่
เออๆ เขาเกลียดพอสซัม แมนมาก
ยังไงก็เถอะ กลับมาเรื่องแชด
สอง สาม
เฮ้
หนึ่ง สอง สาม หนึ่ง สอง สาม
ไถ ไถ
- เย่! - เยี่ยม หนึ่ง สอง สาม
หมุน สวยมาก
หนึ่ง สอง สาม ใช้ได้เลย
- สอง สาม หนึ่ง สอง สาม - ใช่
โว้ว! ผมทำได้
เย่! นายทำได้แล้ว
- ผมทำได้ - ฉันรู้สึกถึงความมั่นใจในการเต้นของนาย
- นายเป็นคนนำแล้ว - ว่าแล้วเชียว ผมเต้นซัลซาได้
ไม่ได้ใกล้เคียงเลย แต่ว่า เอ่อ ตอนนี้นายเต้นได้ห่วยน้อยลงหน่อย
"เต้นได้ห่วยน้อยลงหน่อย"
ชอบแฮะ
ยังไงก็ช่าง คืนของแม่กับแดเนียลก็ดำเนินต่อไป
เหมือนหนังโรแมนติกไม่มีผิด
ซาร่า ฉันไม่เคยเจอใครเหมือนเธอเลย
เธอมั่นใจในตัวเอง
เธอตลกดี
ดวงตาเธอเหมือนดวงอาทิตย์ตก
ซาร่า
ไม่ต้องสงสัยเลย
ว่าเธอคือคนที่ฉลาดที่สุดในครอบครัวเธอ…
- เขาไม่ได้พูดงั้นซะหน่อย - นายรู้ได้ไง
ทำไมเธอต้องกุเรื่องด้วยล่ะ
ครึ่งนึงที่นายเล่าให้ฮิวโกฟังก็เป็นเรื่องโกหก
แปลว่าเธอยอมรับแล้ว ว่าอีกครึ่งนึงที่ฉันเล่าเป็นเรื่องจริง
ไม่ใช่เรื่องที่น่าภูมิใจซะหน่อย
ช่างเถอะ อย่างที่บอก
เราจ้องตากันและกัน
แล้วมันก็เกิดขึ้น
ตอนนี้ทุกอย่างดูสมเหตุสมผลแล้ว
ใช่ ฉันก็รู้สึกแบบเดียวกัน
ฉันรู้ว่าเราเพิ่งรู้จักกัน
และคนอื่นจะบอกว่าเราบ้า…
แต่ฉันไม่สนใจ…
ว่าไงนะ
โว้ว ทำอะไรของนาย ไม่เอา
นายเป็นคนที่ยอดเยี่ยมนะ ฉันพูดจริง
อย่ารู้สึกแย่หรืออะไรนะ แต่ว่า…
ฉันไม่อยากจูบผู้ชายอีกเลยในชีวิตนี้
ฟังแล้วต้องรู้สึกยังไงเนี่ยเรา
แล้วแม่ก็เข้าใจว่าทำไมตอนอยู่โรงเรียนประถม
แม่ไม่เคยอยากเล่นเกมพ่อแม่ลูกกับเด็กผู้ชาย
ทำไมเพื่อนแม่ทุกคนถึงชอบจอห์น ทราโวลตา
ส่วนแม่หยุดมองโอลิเวีย นิวตัน-จอห์นไม่ได้
หลายครั้งที่แม่คิดว่าแม่มีบางอย่างผิดปกติ
ตอนนี้ทุกอย่างมันลงล็อกแล้ว
ในที่สุดแม่ก็มั่นใจถึงตัวตนของตัวเอง
เออๆ ช่วงเวลาที่สำคัญที่สุดในชีวิตเธอแล้ว
ช่างเถอะ กลับมาเรื่องของลุง
ตอนนี้ที่นี่เหลือแต่พวกคนกากๆ เรากลับบ้านไม่ได้รึไง
ไม่ได้ เดี๋ยวฮูโก ซานเชซก็มาแล้ว เราแค่ต้องอดทนอีกนิด
แล้วไหนล่ะคนกาก ชี้ให้ฉันเห็นสักคนซิ
หวัดดีหนุ่มๆ
เฮกเตอร์
แปลกใจจังที่พวกนายมีปัญญาเที่ยวคลับนี้
พวกเขาเสิร์ฟเครื่องดื่มที่แพงที่สุดในอากาปุลโก
ถ้าพวกเขารู้ว่าเราทำงานที่ลาส โคลินาส เราจะได้ดื่มฟรี
แหงสิ ฉันรู้อยู่แล้ว
แล้วคุณมาทำอะไรที่นี่เหรอ
ไม่มีอะไรหรอก มาดูสาวน่ะ
อันที่จริงฉันขอสารภาพอะไรหน่อยได้ไหม
ฉันพยายามจะลืมใครบางคนอยู่
คนที่หักอกฉัน
ฉันรู้ว่าภายนอกฉันดูร่าเริงดี แต่ลึกๆ ข้างในนี่สิ
ฉันก็แค่หนุ่มน่าสงสารที่อยากรักใครสักคน และเป็นคนที่ถูกรัก
- โทษที เสียงดังมาก คุณว่าไงนะ - เราไม่ได้ยินเลย
อ้อ เปล่าๆ ไม่มีอะไร
ฉันบอกว่าฉันมาเหล่สาวน่ะ
คืนนี้เริ่มกร่อยแล้ว เรากลับกันได้รึยัง
ยัง อยู่ก่อนเถอะนะ
ฉันอุดอู้อยู่ในห้องทำงานแคบๆ ตัวคนเดียวทั้งวัน
ไม่ได้เจอแสงแดดและผู้คน
ขอร้องล่ะ… อยู่เถอะนะ ฉันเหงา
- อะไรนะ - พูดดังๆ หน่อย
อ้อ เปล่าๆ ไม่มีอะไร
อยู่ก่อนสิ ปาร์ตี้เพิ่งเริ่มเอง
เพลงนี้เจ๋งแฮะ มาเต้นเร็ว
ขอโทษที่เอาแต่สูดน้ำมูก ฉันปวดกราม และไม่เคยรู้สึกสดชื่นแบบนี้เลย พวกนายฟังนะ
แวะมาหาฉันที่ออฟฟิศได้ตลอด ไม่ว่าพวกนายต้องการอะไร ฉันพูดจริง
นี่คือกฎของสามหนุ่มสามมุม เพราะเราคือสามหนุ่มสามมุม
เราคืออะไร ว่าไง
สามหนุ่มสามมุมแหงอยู่แล้ว
เฮ้ พวกนายชอบดูหนังไหม ถ้าเราตั้งชมรมหนังล่ะ ชมรมหนังสามหนุ่มสามมุม
ห้ามปฏิเสธนะ ห้ามเลย
เราต้องดูเรื่อง "เส้นทางมนุษย์" เรื่องนี้โคตรเศร้าเลย
เฮ้ ดีพี
แค่อยากมาขอบคุณที่สอนผมเมื่อคืน
ด้วยความยินดี
รู้อะไรไหม ถูกของคุณ ผมปล่อยให้คนอื่นนำผมมาตลอด
แต่คุณแสดงให้ผมเห็นถึงวิธีเป็นผู้นำ
ดีใจนะที่นายได้บทเรียนชีวิตเรื่องนั้น
ชีวิตเหรอ ผมพูดเรื่องเต้นต่างหาก
โอ้โฮเฮ้ย มันคือบทเรียนชีวิตนี่นา
อย่างที่ทำงานนี่ ผม…
"รีสอร์ต" อยากให้สิ่งต่างๆ เป็นแบบเฉพาะเจาะจง
แต่ผมน่าจะต่อต้าน สิ่งที่ "รีสอร์ต" ต้องการให้มากขึ้น
อ้อ ใช่ "รีสอร์ต"
ฉันพยายามหาเวลาหยุดงานเพื่อไปเยี่ยมลูก
แต่ "รีสอร์ต" ไม่อนุญาต
ลูกคุณเสียโอกาสเลย หวังว่าคุณจะได้เจอเขาเร็วๆ นี้นะ
ขอบใจ แชด ฉันก็หวังว่างั้น
- "รีสอร์ต" หมายถึงแม่ผม… - รู้แล้ว แชด
คุณเข้าใจผมดีจัง
แม็กซิโม ฉันเหนื่อยมาก ไม่อยากเชื่อเลยว่าเมื่อคืนฉันไม่ได้กลับบ้าน
ข่าวดีก็คือฮูโก ซานเชซต้องไปที่นั่นคืนนี้แน่นอน
คืนออกแรดของหนุ่มๆ
- คืนออกแรดของหนุ่มๆ - นี่นายยังเป็นฉันให้ฉันอยู่เหรอ
ถ้าเป็นงั้นละก็
ฉันนี่เป็นคนที่โคตรน่ารำคาญเลย
ไงจ๊ะ
คุณต้องไม่เชื่อแน่ว่าเมื่อคืนนี้ใครไปที่ลา มาเรอา
ฮูโก ซานเชซ
หลังจากฉันทิ้งคุณไว้ที่คลับ
ฉันแวะไปหาอะไรกิน แล้วเขาก็อยู่ที่นั่น
ล้อเล่นรึเปล่า
ถ้าเมื่อคืนเรากลับกันเหมือนที่ฉันอยากกลับ
ฉันคงได้เจอฮูโก ซานเชซสินะ
เขาเป็นไง นิสัยดีไหม
ดี แต่ว่า…
นายทำงี้ได้ไง
ฉันแค่พยายามทำให้นายรู้สึกดีขึ้น
นายเศร้าเรื่องลอเรนาอยู่…
ตอนนี้ฉันไม่ได้เศร้า แม็กซิโม
ตอนนี้ฉันโกรธ
เพราะฉันไม่ได้เจอฮูโก ซานเชซ
ไม่ได้คุยกับลอเรนาด้วย
แถมเรายังต้องเต้นกับเฮกเตอร์ทุเรศนั่น
ทำไมนายไม่ยอมให้เรากลับบ้าน
เพราะฉันกลับบ้านไม่ได้น่ะสิ
มันรู้สึกไม่เหมือนบ้านอีกต่อไปแล้ว
ซาร่ากับแม่ฉันทะเลาะกันใหญ่โต
ซาร่าออกจากบ้านไป…
ครอบครัวฉันกำลังแตกแยก และฉันแก้ไขอะไรไม่ได้
ตั้งแต่พ่อฉันตาย ฉันก็รู้สึกว่า
"โอเค แม็กซิโม ตอนนี้เป็นหน้าที่ของนาย ที่ต้องดูแลครอบครัวให้ปลอดภัย"
เหยียดเพศ
แต่น่ารักดี
ฉันไม่อยากกลับบ้าน เพราะมันย้ำเตือนว่าฉันล้มเหลว
ไม่นะ แม็กซิโม นายล้มเหลวตรงไหน
แม่กับน้องสาวนาย รักกันมากเกินกว่าจะปล่อยให้จบแบบนี้
จริง บางทีสิ่งต่างๆ ก็ต้องแตกหักกันไปก่อน แล้วค่อยกลับมาแข็งแกร่งกว่าเดิม
นายแค่ต้องอยู่เคียงข้างพวกเขาต่อไป
พวกนายจะแก้ไขปัญหานี้ได้แน่
ท้ายที่สุดแล้ว นายทำได้ทุกอย่าง
พวกนายคือแม็กซิโม ซาร่า และโนรา กาญาร์โด
นี่นายเป็นเมโมให้ฉันอีกแล้วเหรอ
มันอยู่ในสายเลือดฉันเลยแหละ
แต่เธอก็เป็นเมโมฝึกหัดที่ดีมากๆ เหมือนกัน
ขอบคุณนะ
- ฉันขอโทษที่เราไม่ได้เจอฮูโก ซานเชซ - ไม่เป็นไร
บอกไว้ก่อนเลย เขานิสัยดีสุดๆ อันที่จริงนะ…
ฉันได้ลายเซ็นของฮูโก ซานเชซเหรอเนี่ย
ขอโทษที ฉันน่าจะใช้ผ้าเช็ดปากแผ่นที่สะอาดๆ
ผ้าเช็ดปากที่เขาใช้ด้วยเหรอ
นี่ฉันจูบฮูโก ซานเชซ
เขารสชาติเหมือนโมเลเหรอเนี่ย
โปโซเลต่างหาก
เฮ้ ฮูเลีย
เฮ้ ซาร่า ว่าไง
พอจะมีทางให้ฉันอยู่ต่ออีกสักสองสามวัน…
หรือสัปดาห์…
ที่โรงแรมนี้ไหม
ไม่ต้องเป็นห้องสวีทก็ได้ แต่ได้เตียงคิงไซซ์ก็ดีเหมือนกัน
ขอโทษจริงๆ ฉันบอกเธอแล้ว ว่าทุกห้องจะเริ่มมีการปรับปรุงวันนี้
แน่ใจนะ
ฉันนอนตรงไหนก็ได้ และฉันตัวค่อนข้างเล็ก ให้นอนในตู้เสื้อผ้าก็ไหว
ฟังนะ…
ฉันยินดีให้เธอใช้โทรศัพท์ที่แผนกต้อนรับ
เผื่อว่าเธออยากโทรหาเพื่อนหรือครอบครัวน่ะ
เธอไม่ต้องเล่าให้ฉันฟังว่าเกิดอะไรขึ้นก็ได้ แต่ว่า…
ถ้าเธอต้องการอะไรละก็ ฉันอยู่นี่นะ
ฉันเป็นเลสเบี้ยน
ว้าว
นี่เป็นครั้งแรกที่ฉันพูดออกมาตรงๆ
แต่แม่ฉันรู้เรื่องเข้า
- และแม่คิดว่าฉันต้องตกนรก… - ไม่นะ ไม่ๆ
และฉันกลับไปไม่ได้ แต่ฉันไม่รู้ต้องทำยังไง
เพราะฉันกลัวที่ต้องบอกคนอื่น แล้วฉันจะไปอยู่ที่ไหนล่ะเนี่ย…
ซาร่าๆ
เธออยู่กับฉันก็ได้
- ว่าไงนะ - ใช่
เธอไปอยู่ที่อะพาร์ตเมนต์ฉันได้ นานเท่าที่ต้องการเลย ฉันพูดจริง
แน่ใจนะ
แม่ฉันสอนว่าผู้หญิงควรช่วยเหลือกันและกัน
และเธอไม่ควรเผชิญเรื่องนี้เพียงลำพัง
ฉันอยู่ข้างเธอนะ
ตายจริง… ขอบคุณค่ะ
ทุกอย่างจะต้องเรียบร้อย ฉันสัญญา
ว้าว
ฉันนึกว่าเธอสนุกสุดเหวี่ยงอยู่ที่รีสอร์ตซะอีก
ถึงนายจะไม่รู้เรื่องทุกอย่างที่เกิดขึ้น…
แต่นายก็ยังทำตามที่เมโมบอกให้ทำ
นายคอยอยู่เคียงข้างเราทั้งสองคนเสมอ
เอาละ แม่ต้องไปเหวี่ยงใส่อัยการเขตก่อน
แม่รักลูกนะ เจ้าตัวเล็ก
- ผมก็รักแม่ครับ - บาย ซาราเป
บาย
โอเค ไปกันเถอะ
ทุกอย่างย้อนไปยังคำพูดที่อิซาเบลบอกลุง
บางทีสิ่งต่างๆ ก็ต้องแตกหักกันไปก่อน แล้วค่อยกลับมาแข็งแกร่งกว่าเดิม
เพียงเพราะบางสิ่งมันดูเลวร้ายตอนนี้ ไม่ได้แปลว่ามันจะดีขึ้นไม่ได้
เหมือนกับ… หลานพร้อมฟังคำเปรียบเปรยรึยัง
เหมือนกับท่าจอดเรือแห่งนี้ไง
พื้นที่ทั้งหมดเคยเป็นเหมือนตรงจุดแรกที่เราเห็น
หลังจากที่ลุงประสบความสำเร็จ ลุงก็อยากมอบอะไรคืนบ้าง
ว้าว
ฝีมือลุงเหรอเนี่ย
ใช่
นี่คือสิ่งแรกที่ลุงทำหลังจากลุงรวย
ไว้ลุงค่อยเล่าต่อบนเรือนะ
- มัน… มันเจ๋งใช้ได้เลย - ใช่
ตอนต่อไปของเรื่องใช่ตอนที่แม่กลับมาบ้านไหม
ก็อยากให้เป็นงั้นอยู่หรอก
ตอนนั้นลุงยังไม่รู้
แต่ปัญหาที่ด่วนกว่านั้น กำลังจะเปลี่ยนแปลงทุกอย่างไป
แม็กซิโม กาญาร์โด ดีใจจังที่ได้เจอกันอีก เพื่อนสุดหล่อของฉัน
เข้ามาในออฟฟิศของฉันสักแป๊บสิ
ฉันมีข้อมูลที่นายไม่อยากพลาดแน่ๆ
คำบรรยายโดย ชลันธร เรืองภักดี